open-index/open-wikipedia-markdown huggingface dataset:
Martin Niemöller

**Martin Niemöller** (14. tammikuuta 1892 Lippstadt, Saksa – 6. maaliskuuta 1984 Wiesbaden, Saksan liittotasavalta) oli saksalainen evankelinen teologi ja Saksan evankelisen kirkon vaikutusvaltaisimpia johtajia. Niemöller perusti 1933 tunnustuskirkon ja oli Hessenin-Nassaun evankelisen maakirkon johtaja. Hän oli alkujaan meriupseeri.

Niemöllerin kirjoittamaksi on jäänyt maailmanhistoriaan runo *[[Ensin ne tulivat...]]*, jonka tarkkaa muotoa ei tiedetä, sillä runon sisältö ja järjestys on muuttunut useaan kertaan:

Vuonna 1913 Saksan merivoimien upseeriksi tullut Niemöller palveli Ensimmäisen maailmansodan aikana useissa eri sukellusveneissä vuosina 1915−1918. Hän palveli U-73:lla kapteeniluutnantti Gustav Sießin alaisuudessa lähes koko vuoden 1916, osallistuen miltei kahdenkymmenen aluksen upottamiseen pääosin miinoilla. Alkuvuodesta 1917 saman vuoden kesään Niemöller toimi U-39:n merenkulku-upseerina kapteeniluutnantti Walter Forstmannin alaisuudessa. Tänä aikana U-39 upotti 35 alusta, joiden yhteisvetoisuus oli yli 90&nbsp;000 bruttorekisteritonnia. Elokuussa 1917 Niemöller määrättiin förstiksi komentajakapteeni Waldemar Kophamelin U-151:lle. Niemöllerin aikana U-151 upotti laivoja yli 55&nbsp;000 bruttorekisteritonnin edestä. Yliluutnantti Niemöller sai lopulta oman sukellusveneen, UC-67:n, komentoonsa kesällä 1918. UC-67:n päällikkönä hän upotti torpedoilla kolme kauppa-alusta Välimerellä, yhteisvetoisuudeltaan 3&nbsp;900 bruttorekisteritonnia. Niemöller palkittiin ansioistaan ensimmäisen luokan rautaristillä. Sodan lopulla hän päätti ryhtyä papiksi, mikäli selviäisi. Vuoden 1920 Ruhrin alueen levottomuuksien aikana kansallismielinen konservatiivi Niemöller osallistui Freikorps-liikehdintään, toimien Akademische Wehr Münster -nimisen vapaajoukon kolmannen pataljoonan komentajana.

Alkuun kansallissosialisteja kannattanut Niemöller oli myöhemmin 1933 perustamassa kansallissosialisteja vastustavaa Tunnustuskirkkoa yhdessä muun muassa Karl Barthin ja Dietrich Bonhoefferin kanssa.

Yhdysvalloissa asunut kirjailija Thomas Mann julkaisi hänen saarnojaan ja kiitti hänen rohkeuttaan. Niemöller joutui keskitysleiriin Sachsenhausenin ja Dachaun keskitysleiriin vuosiksi 1938–1945. Toisen maailmansodan jälkeen hän oli Hessenin-Nassaun evankelisen maakirkon johtaja 1947–1964. Hän toimi ekumeenisessa liikkeessä ja rauhanliikkeessä ja puhui ydinaseriisunnan puolesta. Vuonna 1961 hän nousi Kirkkojen maailmanneuvoston johtoon.

## Tunnustuksia
*Leninin kansainvälinen rauhanpalkinto vuonna 1966

## Lähteet

## Aiheesta muualla
* Artur Malin : Martin Niemöller. Merisankari ja pappi, Helsingin Sanomat, 03.08.1935, nro 205, s. 4, Kansalliskirjaston digitaaliset aineistot
Kurt Eisner

**Kurt Eisner** (14. toukokuuta 1867 Berliini – 21. helmikuuta 1919 München) oli saksalainen sosialistinen poliitikko ja toimittaja. Eisner toimi marraskuussa 1918 julistetun Baijerin vapaavaltion ensimmäisenä pääministerinä.

Eisnerin vanhemmat olivat juutalainen tekstiilitehtailija Emanuel Eisner ja Hedwig Levenstein. Hän toimi sosialistisessa liikkeessä ja oli vuosina 1907–1910 *Fränkische Tagespost* -lehden päätoimittajana ja sen jälkeen vapaana toimittajana Münchenissä. Eisner siirtyi vuonna 1917 Saksan sosiaalidemokraattisesta puolueesta (SPD) uuteen Saksan itsenäiseen sosiaalidemokraattiseen puolueeseen (USPD).

Eisner organisoi keväällä 1918 vallankumouksen Wittelsbach-sukuista monarkiaa vastaan Baijerissa ja toimi sen tilalle pystytetyn Baijerin vapaavaltion ensimmäisenä pääministerinä 8. marraskuuta 1918 alkaen. Eisner sai surmansa attentaatissa, kun oikeistoradikaali kansalliskiihkoilija Anton von Arco auf Valley ampui hänet kadulla Münchenissä 21. helmikuuta 1919. Surmaaja selvisi varsin lyhyellä vankeusrangaistuksella ja oli sen jälkeen vapaalla jalalla vuodesta 1925 kuolemaansa vuoteen 1945 saakka.

## Lähteet

## Aiheesta muualla
Anssi Koskinen

**Anssi Juhani Koskinen** (18. elokuuta 1929 Tampere – 26. marraskuuta 2016 Tampere) oli suomalainen jääkiekkoilija, valmentaja, toimittaja ja jääkiekon taustavaikuttaja.

Koskisen pelaajaura kesti vuodet 1947–1957. SM-sarjassa hän pelasi TK-V:ssä vuodet 1953–1956. Hän pelasi 1950-luvun alussa myös Ruotsissa Jönköping Södran joukkueessa. Vuodet 1958–1961 Koskinen valmensi TK-V:tä ja luotsasi joukkueen yhteen SM-hopeaan ja kahteen SM-pronssiin.

Koskisen vaikutus jääkiekkoon ei jäänyt pelkästään pelaamiseen ja valmentamiseen. Hän otti ensimmäisenä Suomessa käyttöön TK-V:ssä peliasu- ja kaukalomainonnan vuonna 1959. Tämän lisäksi Koskinen on vaikuttanut jääkiekossa Jääkiekkoliiton liittokokousedustajana, SM-sarjaseurojen yhdistyksen johtokunnassa ja SM-liigan johtokunnassa. Hän oli myös vuodet 1957–1961 Kansan Lehden markkinointipäällikkö. . 

Koskinen toimi Lätkäruutu-nimisen ohjelman toimittajana Tesvisiolla ja Yleisradiolla. Hän piti jääkiekkoa esillä tv-esiintymisissään niin paljon, että häntä pidetään Suomen ensimmäisenä television jääkiekkopakinoitsijana.

Suomen Jääkiekkomuseo aateloi Koskisen vuonna 2007 Jääkiekkoleijonaksi jääkiekkovaikuttajana. Hänet palkittiin myös Opetusministeriön ansiomitalilla kullatuin ristein pitkästä työstään urheilun hyväksi.

## Lähteet
*

### Viitteet
Anton von Arco auf Valley

**Anton von Padua Alfred Emil Hubert Georg Graf von Arco auf Valley** eli **Anton Arco-Valley** (5. helmikuuta 1897 Sankt Martin im Innkreis, Itävalta – 29. kesäkuuta 1945 Salzburg, Itävalta) oli itävaltalais-saksalainen poliittinen aktivisti. 

Arco auf Valley ampui Baijerin pääministerin Kurt Eisnerin kadulle Münchenissä 21. helmikuuta 1919. än selvisi lyhyellä vankeudella: hän vapautui vuonna 1925 ehdonalaiseen ja sai vuonna 1927 täyden armahduksen.

Arco auf Valley oli vahva nationalisti ja osaksi juutalaisesta taustastaan huolimatta antisemitistisesti asennoitunut. Häntä ei kelpuutettu Thule-seuran jäseneksi.

Arco auf Valleylla oli vaimo ja lapsia. Hän kuoli 48-vuotiaana liikenneonnettomuudessa Salzburgissa.

## Lähteet
Berlin (New Hampshire)

**Berlin** on kaupunki Coosin piirikunnassa, New Hampshiren osavaltiossa, Yhdysvalloissa. Se sijaitsee Androscoggin River -joen varrella ja White Mountains -vuorijonon ääressä. Vuoden 2000 väestönlaskennassa kaupungin asukasluku oli 10&nbsp;331. Sen pinta-ala on 161,8 neliökilometriä ja asukastiheys 64,6 as./km².

## Historia
Berlinin perusti Massachusettsin Berlinistä kotoisin ollut Thomas Wheeler vuonna 1829. Kaupunkiin kehittyi sen oivan sijainnin vuoksi nopeasti metsäteollisuutta. Vuonna 1882 skandinavialaiset siirtolaiset perustivat kaupunkiin Yhdysvaltojen ensimmäisen hiihtoseuran, Fridtjof Nansenin mukaan nimetyn Nansen Ski Clubin. Vuonna 1892 Berlinille myönnettiin kaupunginoikeudet.

## Aiheesta muualla

* Viralliset sivut
Hood Surgeon

**Curtis Young** (s. joulukuu 1981) on yhdysvaltalainen hip hop -artisti. Hänet tunnetaan lavanimellä **Hood Surgeon**. Young on Dr. Dren poika. Young on työskennellyt myös Eazy-E:n pojan Lil Eazy-E:n kanssa. Hänen ensimmäinen albuminsa oli ''Son of a Doctor''. 

## Diskografia
### Albumit
* *[[Son of a Doctor]]*

### Mixtapet
* *The Autopsy of Curtis Young*
* *Prognosis* (2007)
* *Family Tree* (2007)

## Aiheesta muualla
* Hood Surgeon MySpace
* Hood Surgeon Last.fm:sivustolla

## Lähteet
LaSexta

**laSexta** on espanjalainen televisiokanava, joka aloitti lähetyksensä keväällä 2006. Se on Espanjan kuudes valtakunnallinen televisiokanava, josta tulee myös sen nimi.

laSextan ohjelmisto muodostuu sarjoista ja urheilusta. Ulkomaalaistuotannoista kanava esittää muun muassa sarjoja *[[Bones]]*, *[[Kova laki]]*, *[[Kovan onnen kundi]]*, *[[Pako]]*, *[[Shark (televisiosarja)|Shark]]* ja *[[Sopranos]]*. laSextalla on Espanjan jalkapalloliigan esitysoikeudet ja vuosien 2009 - 2013 välillä yksinoikeus autourheilun Formula 1 -kilpailuiden esittämiseen Espanjassa. F1-lähetysten ja jalkapallon lähetysoikeudet ovat myös autonomisten televisioiden liitolla Fortalla. Kanava esitti myös jalkapallon MM-kilpailut 2006 sekä koripallon MM-kilpailut 2006 ja EM-kilpailut 2007.

laSextan omistaa Gestora de Inversiones Audiovisuales La Sexta -osakeyhtiö, jonka hallituksen puheenjohtajana toimii näyttelijänäkin tunnettu Emilio Aragón.

Espanjaa vuoden 2008 euroviisuihin edustamaan lähtenyt hahmo Rodolfo Chikilicuatre sai alkunsa kanavan myöhäisillan Buenafuente-ohjelmassa.

## Lähteet

## Aiheesta muualla

* laSextan sivusto
Berlin

Nimi **Berlin** voi viitata useisiin eri asioihin, henkilöihin ja paikkoihin:

## Henkilöitä
* Ariana Berlin (s. 1987), yhdysvaltalainen voimistelija
* Boris Berlin (1907–2001), venäläis-kanadalainen säveltäjä ja pianopedagogi
* Daniel Berlin (s. 1987), ruotsalainen jääpalloilija
* Irving Berlin (1888–1989), yhdysvaltalainen säveltäjä ja sanoittaja
* Isaiah Berlin (1909–1997), englantilainen filosofi ja aatehistorioitsija
* Jeff Berlin (s. 1953), yhdysvaltalainen basisti
* Lucia Berlin (1936–2004), yhdysvaltalainen kirjailija
* Nils Johan Berlin (1812–1891), ruotsalainen kemisti 
* Per Berlin (1921–2011), ruotsalainen painija.

## Musiikki
* *[[Berlin (albumi)|Berlin]]*, Lou Reedin albumi
* Berlin, yhdysvaltalainen yhtye

## Paikkoja
* Berliini (), Saksan pääkaupunki

### Yhdysvallat
* Berlin, Connecticut
* Berlin, Georgia
* Berlin, Illinois
* Berlin, Kentucky
* Berlin, Maryland
* Berlin, Massachusetts
* Berlin, New Hampshire
* Berlin, New Jersey
* Berlin, New York
* Berlin, Pohjois-Dakota
* Berlin, Ohio, Holmesin piirikunta
* Berlin, Ohio, Williamsin piirikunta
* Berlin, Pennsylvania
* Berlin, Vermont
* Berlin, Länsi-Virginia

## Muita merkityksiä

* SMS Berlin, Saksan keisarikunnan laivaston risteilijä 1903–1916.
* M/S Berlin, Gedserin ja Rostockin välillä liikennöivä autolautta
Juhani Niemelä

**Arto Juhani Niemelä** (s. 17. kesäkuuta 1941 Iitti) on suomalainen näyttelijä.

## Ura
Niemelä oli kiinnitettynä Tampereen Työväen Teatteriin vuodesta 1973 siihen asti, kunnes jäi eläkkeelle vuonna 2008. Teatteriuran lisäksi hän on näytellyt merkittäviä sivuosarooleja useissa televisiosarjoissa ja elokuvissa, kuten vahtimestarin rooli Risto Jarvan komediassa *[[Loma (elokuva)|Loma]]* (1976) ja Niemisen rooli Aki Kaurismäen elokuvassa *[[Mies vailla menneisyyttä]]* (2002). Hän näytteli myös vuonna 1991 tehdyssä draamasarjassa *[[Autovaras]]*, jossa hänen roolinsa oli Laasonen. Niemelä näytteli myös Töyryn isäntää vuonna 2009 Timo Koivusalon ohjaamassa elokuvassa *[[Täällä Pohjantähden alla (vuoden 2009 elokuva)|Täällä Pohjantähden alla]]*. Vuonna 2011 Niemelä näytteli Kemijärvelle sijoittuvassa televisiosarjan *[[Taivaan tulet (televisiosarja)|Taivaan tulet]]* toisella kaudella Kunnari-nimistä "kylän viimeistä" kommunistia. Sarjan toinen kausi kuvattiin vuosina 2008–2009. Vuodesta 2016 lähtien hän näytteli yhtä päärooleista TV1:n draamasarjassa *[[Korpelan kujanjuoksu]]*. Vuonna 2018 Niemelä näytteli lahkon johtaja Paavali Puseniuksen roolissa rikossarjassa *[[Karppi (televisiosarja)|Karppi]]*. Niemelä näytteli Inkerin nuoruudenrakastettua Einoa Pamela Tolan ohjaamassa elokuvassa *[[Teräsleidit]]* (2020).

Niemelän tähänastisen elokuvauran ainoa päärooli on ollut Veikko Aaltosen westernmäisessä, mutta nykyaikaan sijoittuvassa trillerissä *[[Tilinteko]]* (1987). Siinä Niemelä näytteli vähäeleistä kostajaa, joka saapuu pieneen kaupunkiin vaatimaan petollista toveriaan (Esko Nikkari) tilille.

Teatterissa Niemelä on esiintynyt muun muassa näytelmissä *Tuntematon Väinö Linna* (1995), *Runar ja Kyllikki* (2006) ja *[[Patukkaooppera]]* (2007).

## Lähteet

## Aiheesta muualla
*
Roy Dotrice

**Roy Dotrice** (26. toukokuuta 1923 Guernsey – 16. lokakuuta 2017 Lontoo) oli brittiläinen näyttelijä. 

Dotrice syntyi Kanaalisaarten Guernseyllä. Hän palveli toisessa maailmansodassa ja joutui saksalaisten sotavangiksi. Hän meni vuonna 1947 naimisiin puolisonsa Kayn kanssa ja sai kolme tytärtä, joista kustakin tuli näyttelijöitä.

Dotrice esitti Leopold Mozartia elokuvassa *[[Amadeus (elokuva)|Amadeus]]* (1984). Hänellä on lisäksi ollut tunnettuja televisiorooleja esimerkiksi sarjassa *[[Beauty and the Beast]]* (1987–1990). Hänet on palkittu Bafta-palkinnolla vuonna 1969 ja Tony-palkinnolla 2000.

## Lähteet

## Aiheesta muualla
*
Jaakko Huttunen

**Jaakko Huttunen** (26. kesäkuuta 1911 – 21. tammikuuta 1938) oli suomalainen käsikirjoittaja. 

Huttunen oli mukana käsikirjoittamassa Valentin Vaalan alku-uran kahta merkittävimpinä pidettyä elokuvaa *Juurakon Huldaa* (1937) ja *Niskavuoren naisia* (1938). Lupaava käsikirjoittajan ura katkesi kuitenkin varhaiseen kuolemaan. Huttunen oli tuolloin vasta 26-vuotias. 

## Lähteet
Ryan Shay

**Ryan Shay** (4. toukokuuta 1979 Ypsilanti, Michigan, Yhdysvallat – 3. marraskuuta 2007) oli yhdysvaltalainen kestävyysjuoksija. Hän kuoli 28-vuotiaana maratonkilpailussa New Yorkissa.

Shay oli viisinkertainen Yhdysvaltain mestari eri kestävyysjuoksumatkoilla. Puolimaratonin maailmanmestaruuskilpailuissa vuonna 2005 hän sijoittui viidenneksitoista. Hän osallistui myös Pariisin MM-kisoihin 2003 ja kahdesti maastojuoksun MM-kisoihin.

Shay osallistui 3. marraskuuta 2007 New Yorkissa Yhdysvaltain maratonin olympiakarsintakilpailuun. Yhdeksän kilometrin juoksun jälkeen hän tuupertui maahan. Ensiavun jälkeen Shay toimitettiin sairaalaan, jossa hänet kuitenkin todettiin kuolleeksi. Kuolinsyyksi todettiin sydänkohtaus. Shayn isän, Joe Shayn, mukaan Ryan Shaylla oli todettu olevan laajentunut sydän jo 14-vuotiaana. Lääkärit olivat kuitenkin uskoneet sydämen suurentumisen johtuneen Shayn kestävyysjuoksuharjoittelusta.

Shay valmistui vuonna 2002 Notre Damen yliopistosta. Hänen vaimonsa Alicia Craig oli myös
kestävyysjuoksija.

## Saavutuksia

* Yleisurheilun MM-kisat 2003 - keskeytys maratonilla
* Puolimaratonin maailmanmestaruuskilpailut - 2005 viidestoista
* Maastojuoksun maailmanmestaruuskilpailut 2007 - 100:s
* Maastojuoksun maailmanmestaruuskilpailut 1998 - nuorten kilpailun 20:s
* Yhdysvaltain mestaruuskilpailut
** 15 km mestari 2005
** 20 km mestari 2004
** Puolimaratonin mestaruus 2003 ja 2004
** Maratonjuoksun mestaruus 2003

## Henkilökohtaiset ennätykset

* 5 000 m 13.35,00 (2002)
* 10 000 m 28.03,44 (2007)
* 15 km maantiejuoksu 43.52 (2005)
* 20 km maantiejuoksu 59.53 (2004)
* Puolimaraton 1.03.13 (2005)
* Maraton 2.14.08 (2004)

## Lähteet
* Ryan Shay USA Track&Fieldin sivuilla  
* 

### Viitteet
Farmarin tytär

**Farmarin tytär** (*The Farmer’s Daughter*) on H. C. Potterin ohjaama yhdysvaltalainen elokuva vuodelta 1947. Se perustuu Hella Wuolijoen näytelmään *[[Juurakon Hulda]]* vuodelta 1937.

*Farmarin tytär* on Mika Waltarin romaaniin perustuvan elokuvan *[[Sinuhe, egyptiläinen (elokuva)|Sinuhe, egyptiläinen]]* (1954) ohella ainoa Hollywoodissa filmattu elokuva, joka perustuu suomalaiseen alkuperäisteokseen. Elokuvan alkuteksteissä Wuolijoen kirjailijanimi Juhani Tervapää oli virheellisesti muodossa ”Juhni Tervataa”.

Elokuvan työnimenä oli ”Katie for Congress”, ja sen käsikirjoitus ruotsalaissukuisine Katrin Holmstrom -nimisine päähenkilöineen tehtiin Ingrid Bergmania ajatellen.

Loretta Young sai pääosasuorituksestaan parhaan naispääosan Oscar-palkinnon. Charles Bickford oli lisäksi ehdolla parhaasta miessivuosasta.

## Lähteet

## Aiheesta muualla
*
Art of Noise

**Art of Noise** oli avantgardistinen vuonna 1983 perustettu synthpop-yhtye. Sen muodostivat tuottaja Trevor Horn, musiikkitoimittaja Paul Morley ja sessiomuusikot Anne Dudley, J. J. Jeczalik ja Gary Langan. Yhtyeen useimmiten instrumentaalikappaleet olivat outoja, usein melodisia äänikollaaseja, jotka perustuivat digitaaliseen sampleri-tekniikkaan. Yhtye otti nimensä Luigi Russolon manifestista *[[Hälyjen taide]]*.

Art of Noisen menestynein single on yhdessä Tom Jonesin kanssa vuonna 1988 julkaistu Prince-cover ”Kiss”.

## Kokoonpano

## Tuotanto

### Singlet

* ”Beat Box” (1983)
* ”Moments In Love” (1983) and (1985)
* ”Close (to the Edit)” (1984)
* ”Legs” (1985)
* ”Paranoimia” featuring Max Headroom (1986)
* ”Peter Gunn” featuring Duane Eddy (1986) — Grammy Award winner in 1987
* ”Legacy” (1986)
* ”Dragnet” (1987)
* ”Kiss” (1988)
* ”Yebo!” featuring Mahlathini and Mahotella Queens (1989)
* ”Art of Love”
* ”Shades of Paranoimia”
* ”Dreaming In Colour” (1998)
* ”Metaforce” featuring Rakim (1999)

### Albumit

* *Into Battle With The Art of Noise* mini-album (1983)
* *Who’s Afraid Of The Art Of Noise?* (1984)
* *In Visible Silence* (1986)
* *In No Sense? Nonsense!* (1987)
* *Below the Waste* (1989)
* *The Seduction of Claude Debussy* (1999)

### Kokoelmat ja remix-albumit

* *Daft* (1984)
* *Re-works of Art of Noise* (1987)
* *The Best of the Art of Noise* (1988)
* *The Ambient Collection* (1990)
* *The FON Mixes* (1991)
* *The Best of the Art of Noise* (vuoden 1992 uudelleenjulkaisu, erilainen kappalelistaus)
* *The Drum and Bass Collection* (1996)
* *Belief System / Bashful / An Extra Pulse Of Beauty* (1999)
* *Reduction* (2000)
* *The Abduction of the Art of Noise* (2003)
* *Reconstructed* (2004)
* *And What Have You Done With My Body, God?* neljän CD:n boksi (2006)
* *Influence: Hits, Singles, Moments, Treasures...* (2010)
* *At The End of a Century* (2015)

## Aiheesta muualla

*
*
Baraka

**Baraka** voi tarkoittaa ainakin seuraavia:

* *Baraka*, John Ralston Saulin romaani vuodelta 1983
* *[[Baraka (elokuva)|Baraka]]*, yhdysvaltalainen dokumenttielokuva vuodelta 1992
* Baraka, hahmo *Mortal Kombat* -pelisarjassa
* Baraka, kaupunki Kongon demokraattisessa tasavallassa

* sukunimenä:
** Ajamu Baraka, yhdysvaltalainen ihmisoikeusaktivisti ja poliitikko.
Their Satanic Majesties Request

**Their Satanic Majesties Request** on The Rolling Stonesin vuoden 1967 joulukuussa julkaistu albumi. Se on tyyliltään psykedeelinen ja yhtyeen eräänlainen oma versio The Beatlesin aiemmin samana vuonna julkaistusta albumista *[[Sgt. Pepper's Lonely Hearts Club Band]]*. Levy ei koskaan ole saanut kovinkaan suurta arvostusta osakseen ja myös yhtyeen jäsenet, erityisesti rumpali Charlie Watts, ovat myöhemmin sanoneet sen olevan epäonnistunut projekti. Solisti Mick Jagger tosin on kehunut sen kappaleita "She’s a Rainbow" ja "2000 Light Years from Home".

## Työstö

Yhtyeen aiemmat albumit tuottanut Andrew Loog Oldham oli poistunut kuvioista ja albumi on Rolling Stonesin ainoa, jonka se on itse tuottanut. Mick Jagger pitää sitä sen suurimpana heikkoutena. 

The Beatlesin jäsenet John Lennon ja Paul McCartney vierailevat albumin avauskappaleella "Sing This All Together", jossa he laulavat taustoja. Albumi sisältää myös ainoan yhtyeen studioalbumilla julkaistun kappaleen, jonka on kirjoittanut basisti Bill Wyman; "In Another Land". Se myös julkaistiin singlenä, jossa kappaleen esittäjäksi oli merkitty Wyman itse. Levyn tunnetuin kappale lienee kuitenkin b-puolen aloittava "She's a Rainbow". Albumin kappaleista kahta on esitetty yhtyeen kiertueilla;  "2000 Light Years from Home" (*[[Steel Wheels]]* -kiertueella 1989-1990) ja "She's a Rainbow" (*[[Bridges to Babylon]]* -kiertueella 1997-98).

Levyn työnimenä oli *Cosmic Christmas* (). Vuonna 1998 julkaistiin bootleg-boksi, joka sisältää out-take -kappaleita albumin äänityksistä.

## Julkaisu

Etelä-Afrikassa albumi julkaistiin nimellä *The Stones Are Rolling* sanan "satanic" vuoksi.

Yhdysvaltalainen hard rock -yhtye Kiss levytti oman versionsa kappaleesta "2000 Man" vuoden 1979 *[[Dynasty]]* -albumilleen.

## Kappaleet
*Kaikki kappaleet kirjoittaneet Mick Jagger ja Keith Richards, ellei toisin mainita.
*Kaikki sovitukset The Rolling Stones.
*Jousisovitus kappaleessa "She's a Rainbow" John Paul Jones.

**A-puoli**
#  
#  
# 
#  
# 
**B-puoli** 
#  
#  
#  
#  
# 

## Kokoonpano
### The Rolling Stones
*Mick Jagger – laulu, taustalaulu, lyömäsoittimet
*Keith Richards – sähkökitara, sähköbasso, taustalaulu, akustinen kitara
*Brian Jones – piano, saksofoni, käyrätorvi, trumpetti, huilu, urut, mellotron, nokkahuilu, sähködulcimer, harppu, taustalaulu, lyömäsoittimet
*Charlie Watts – rummut, lyömäsoittimet
*Bill Wyman – bassokitara, laulu kappaleessa "In Another Land", taustalaulu, lyömäsoittimet

### Vierailijat
*Nicky Hopkins – piano, urut, cembalo
*Ronnie Lane – taustalaulu
*Steve Marriott – taustalaulu, akustinen kitara
*Ian Stewart – urut 
*Eddie Kramer – lyömäsoittimet 
*Anita Pallenberg – laulu 
*John Lennon – laulu 
*Paul McCartney – laulu

### Tuotanto
*The Rolling Stones – tuottaja
*Glyn Johns – äänittäjä
*Steve Cooper – etukannen suunnittelu ja valokuvaus
*Tony Meeviwippen – takakannen kuvitus

## Arvostelut
*Allmusic () 

## Lähteet
*

### Viitteet
Dysnomia (mytologia)

**Dysnomia** () oli kreikkalaisessa mytologiassa laittomuuden henki, yksi Eriin tyttäristä. Hänen vastakohtansa oli Eunomia, laillisen järjestyksen henki.

## Lähteet
Canon EOS 300D

**Canon EOS 300D** (ns. Hopeakuula värinsä mukaan) on japanilaisyritys Canonin valmistama digitaalinen järjestelmäkamera. Kamera tunnetaan Pohjois-Amerikassa nimellä **EOS Digital Rebel** ja Japanissa sen nimi on **EOS Kiss Digital**. Se julkaistiin 20. elokuuta 2003. Se oli aikanaan ensimmäinen digitaalinen järjestelmäkamera alle tuhannen dollarin hintaluokassa.

EOS 300D oli ensimmäinen EF-S -objektiiveja tukeva kameramalli. Sen mukana toimitettiin ns. kit-objektiivina Canon EF-S 18-55mm. EOS 300D:n korvasi 17. helmikuuta 2005 julkaistu Canon EOS 350D.

## Ominaisuuksia
* 6,3 megapikselin CMOS-kenno
* 7 pisteen laaja-alainen automaattitarkennus
* Tehokas DIGIC-kuvaprosessori
* ISO-herkkyysalue 100–1&nbsp;600
* Yhteensopiva kaikkien Canonin EF-objektiivien ja EX Speedlite -salamalaitteiden kanssa
* Suoratulostus yhteensopivien Canonin sublimaatio- ja mustesuihkutulostimien sekä PictBridge-tulostimien kanssa
* Yhteensopiva EF- ja EF-S-sarjan objektiivien ja EX Speedlite -salamalaitteiden kanssa
* Käyttövalikot useilla eri kielillä (myös suomeksi)
* Tallennusmedia CompactFlash tyyppi I ja II 


Kuva:Eos 300d h sst.jpg|EOS 300D takaa
Kuva:Canon EOS 300D with battery grip.jpg|EOS 300D ja lisävarusteena myytävä akkukahva
Kuva:Canon EOS Kiss Digital.jpg|Japanissa julkaistu versio, "Kiss Digital"


## Lähteet

## Aiheesta muualla
*EOS 300D Canonin sivuilla
Kōsuke Fujishima

**Kōsuke Fujishima** (, s. 7. heinäkuuta 1964) on japanilainen mangaka, jonka luomia sarjoja ovat *[[You're Under Arrest]]*, *[[éX-Driver]]* sekä vuodesta 1988 lähtien julkaistu *[[Oh! My Goddess]]*. Sarjakuvauran ohella hän on suunnitellut hahmoja Red Entertainmentin ja Namco Tales Studion kehittämiin videopeleihin.

Fujishima tunnetaan kiintymyksestään moottoriurheiluun, joka on myös hänen sarjakuviensa peruselementtejä.

## Tuotanto
### Manga

### Videopelit

## Lähteet

## Aiheesta muualla
*
Anatoli Tymoštšuk

**Anatoli Oleksandrovytš Tymoštšuk** (, s. 30. maaliskuuta 1979 Lutsk, Neuvostoliitto) on ukrainalainen entinen jalkapalloilija ja nykyinen jalkapallovalmentaja.

Tymoštšuk aloitti ammattilaisuransa Volyn Lutskin riveissä vuonna 1995 ja siirtyi sieltä kaksi vuotta myöhemmin Šah’tar Donetskiin. Hän saavutti Šah’tarin riveissä kolme liigamestaruutta ja kolme cup-mestaruutta. Venäjälle ja Zenitiin Tymoštšuk siirtyi vuonna 2007. Hän saavutti seurassa heti ensimmäisellä kaudellaan liigamestaruuden. Vuosina 2009-2013 hän pelasi FC Bayern Münchenissä.

Heinäkuussa 2013 hän siirtyi Zenitin. Heinäkuussa 2015 hän siirtyi Kazakstanin FK Kairat Almatyyn jossa myös lopetti pelaajauransa yhden kauden jälkeen.

Ukrainan maajoukkueessa Tymoštšuk debytoi vuonna 2000. Hän kuului Ukrainan joukkueeseen vuoden 2006 MM-kisoissa.

Ukrainan jalkapalloliitto langetti Tymoštšukille elinikäisen kilpailu- ja toimitsijakiellon maaliskuussa 2022 johtuen Tymoštšukin toiminnasta Venäjällä Venäjän hyökättyä Ukrainaan. Tymoštšuk ei ollut tuominnut hyökkäystä, minkä lisäksi hän oli pysynyt FK Zenit Pietarin apulaisvalmentajana. Myös hänen Ukrainassa aiemmin saavuttamansa tittelit ja palkinnot mitätöitiin.

## Saavutukset
* Venäjän-mestaruus: 2007
* Venäjän supercupin voitto: 2008
* UEFA Cupin voitto: 2008
* UEFA Super Cupin voitto: 2008

Ukrainan jalkapalloliitto mitätöi seuraavat Tymoštšukin aiemmin hallussaan pitämät saavutukset osana maaliskuussa 2022 langettamaansa elinikäistä kilpailu- ja toimitsijakieltoa:
* Ukrainan vuoden jalkapalloilija 2002, 2006, 2008
* Ukrainan-mestaruus: 2002, 2005, 2006
* Ukrainan cupin voitto: 2001, 2002, 2004

## Lähteet

## Aiheesta muualla

*Profiili Zenit Pietarin sivuilla 
*Profiili Venäjän jalkapalloliigan sivuilla 
*Profiili Ukrainan jalkapalloliiton sivuilla  
*Profiili FootballDatabase-tietokannassa
Sabre (varausjärjestelmä)

**Sabre** () on maailman ensimmäinen tietokoneavusteinen lentolippujen paikanvarausjärjestelmä ja yleensä maailman ensimmäinen reaaliaikainen kaupallinen tietojärjestelmä. Se otettiin käyttöön American Airlinesilla IBM:n toteuttamana vuonna 1960.

## Historia
Vuonna 1953 American Airlines -yhtiön pääjohtaja C. R. Smith ja IBM:n myyntiedustaja R. Blair Smith tapasivat sattumalta lennolla Los Angelesista New Yorkiin. Syntynyt keskustelu johti ajatukseen reaaliaikaisesta ja tietokoneavusteisesta lentojen paikanvarausjärjestelmästä. Kuuden vuoden kehitystyön jälkeen järjestelmä otettiin käyttöön, korvaten American Airlinesin manuaalisen paikanvarausjärjestelmän. Se oli myös yleisesti ottaen ensimmäinen reaaliaikainen kaupallinen tietojärjestelmä. Vuonna 1964 järjestelmän asennustyöt toimijaverkostossa oli saatu päätökseen ja se oli edelleen maailman suurin yksityinen reaaliaikainen tietojärjestelmä, häviten koossa ainoastaan Yhdysvaltojen valtion järjestelmille. American Airlines laski saavuttaneensa järjestelmän avulla 30&nbsp;% säästöt yksinomaan henkilöstökuluissa. Järjestelmän kehittäminen oli maksanut noin 150 miljoonaa dollaria

Ensimmäinen matkatoimisto Yhdysvalloissa otti Sabre-terminaalin käyttöön 1976, jolloin järjestelmän piirissä oli noin miljoona eri hintatietoa. 1983 järjestelmä levisi kanadalaisiin ja 1986 brittiläisiin matkatoimistoihin, laajentuen sen jälkeen nopeasti eri maihin. 1985 järjestelmä laajeni kattamaan myös hotelli- ja autonvuokrausvarauksia. 1980-luvun lopulla järjestelmän kehittämisestä vastaava yhtiö Sabre Airline Solutions alkoi tarjota ohjelmistokehityspalveluja myös muille lentoyhtiöille ja järjestelmän piirissä oli 36 miljoonaa hintatietoa, joiden pohjalta se kykeni tarjoamaan noin miljardi erilaista reitti- ja hintavaihtoehtoa. Järjestelmän toiminnallisuutta on kehitetty aktiivisesti 1980-luvulta lähtien edelleen ja lukuisten yritysostojen jälkeen Sabre-järjestelmään (tai järjestelmiin) liittyvä liiketoiminta oli kesällä 2007 Silver Lake ja TPG -yhtiöiden omistuksessa.

Vuonna 1999 järjestelmän piirissä oli noin 30&nbsp;000 matkatoimistoa ja kolme miljoonaa rekisteröitynyttä on-line -käyttäjää. Järjestelmän kautta saattoi varata paikkoja 400 lentoyhtiön lennoille, minkä lisäksi yhteistyökumppaneina oli 50 autonvuokraamoa, 35&nbsp;000 hotellia, rautatieyhtiöitä, matkajärjestäjiä, ja lautta- ja risteily-yhtiöitä. Sabre on kokenut eri lentoyhtiöallianssien perustamien myöhempien varausjärjestelmien taholta myös kilpailua ja vuonna 2000 Amadeus-niminen varausjärjestelmä ohitti Sabren myytyjen varauksien määrässä.

## Markkinatilanne
Vuonna 2006 Sabren tärkeimmät kilpailijat olivat Amadeus- ja Galileo/Travelport-järjestelmät, joista Amadeus oli suurin. Sabren kautta tehtiin noin 357 miljoonaa varausta.

## Lähteet

## Aiheesta muualla
*Sabre Holdings -yhtiön sivusto
*Virtually There -sivusto Sabren kautta tehtyjen varausten tarkistamiseen
Sabre

**Sabre** tarkoittaa muun muassa seuraavia:

*Sabre, tietokoneavusteinen lentolippujen paikanvarausjärjestelmä
*F-86 Sabre ja F-100 Super Sabre, yhdysvaltalaisia suihkuhävittäjiä
*Buick LeSabre, automalli
*Honda Sabre, moottoripyörä
*Nissan Sabre, automalli (Nissan Sunnyn nimi Etelä-Afrikassa)
*Sabre (1904), Ranskan laivaston Arquebuse-luokan hävittäjä ensimmäisessä maailmansodassa
*Sabre (L9051), Ranskan laivaston 1987–2011 käytössä ollut EDIC-luokan maihinnousualus 

;Britannian kuninkaallinen laivasto
* ''HMS Sabre'' (H18), amiraliteetin S-luokan hävittäjä
* ''HMS Sabre'' (P275), Scimitar-luokan partiovene
* ''HMS Sabre'' (P285), Scimitar-luokan partiovene.
Parhaita 4

**Parhaita 4** on Jukka Kuoppamäen vuonna 1978 julkaistu kokoelma-albumi.

## Kappaleet
### A-puoli
#Rakkauden satu
#Miljoona hikistä kilometriä
#Kuule rakkain
#Pilvet
#Matkalla
#Etelästä pohjoiseen
#Itse kulkea täytyy

### B-puoli
#Rakkaus on sininen
#Lento 506
#Pieni poikasein
#Kivisydän
#Laulu joka sai aaveet kyyneliin
#Mä tahdon saada ystävän
#Rakkain
Edvard Ainasoja

**Edvard Ainasoja** (9. elokuuta 1891 Nivala – 20. elokuuta 1969 Nivala) oli puuseppä, jääkärivääpeli ja maanviljelijä.

## Elämäkerta
Ainasojan vanhemmat olivat maanviljelijä Abner Ainasoja ja Johanna Viitala ja hänen puolisonsa oli Katriina Salanne (7. maaliskuuta 1894 Nivala – 1. joulukuuta 1963 Nivala). Ainasoja ja hänen vaimonsa on haudattu Nivalaan. 

## Jääkäriaika

Ainasoja ilmoittautui vapaaehtoisena jääkäripataljoona 27:ään ja saapui Lockstedtin leirille Saksaan Pioneerikomppaniaan 7. joulukuuta 1915. Hilfsgruppenführeriksi hänet ylennettiin 31. toukokuuta 1917. Ainasoja osallistui jääkäripataljoona 27:n mukana taisteluihin Misse-joella, Riianlahdella, Schmardenissa ja Aa-joella. Varavääpeliksi hänet ylennettiin Saksassa 11. helmikuuta 1918 juuri ennen kotimaahan lähtöä.

## Suomen vapaussota
:*Katso myös: [[Suomen sisällissota]]*
Ainasoja palasi Vaasaan 25. helmikuuta 1918 jääkäreiden pääjoukon mukana. Suomen sisällissodassa hän palveli joukkueenjohtajana 2. Jääkärirykmentin 12. jääkäripataljoonan 1. komppaniassa, joka otti osaa taisteluihin Tampereen seudulla. Hän haavoittui vaikeasti polveen ja olkapäähän Kalevankankaalla 28. maaliskuuta 1918. Häntä hoidettiin Vaasan ja Nivalan sairaaloissa. Toivuttuaan haavoistaan Ainasoja palveli joukkueenjohtajana 2. ja 5. Jääkärirykmentin Täydennyspataljoonan 1. komppaniassa, mistä hänet siirrettiin 18. kesäkuuta 1918 jääkärirykmentin 3. komppaniaan ja edelleen 18. heinäkuuta 1918 Pioneerikoulutuspataljoonaan ja pataljoonan jakauduttua kahtia Pioneeripataljoona 1:een, jossa toimi 4. komppanian kouluttajana. Osallistui Karjalankannaksella pioneeritehtäviin 15. toukokuuta 1919 – 30. syyskuuta 1919 joutuen mukaan rajakahakoihin venäläisten kanssa. Puolustusvoimista hän erosi heikentyneen terveydentilansa johdosta, joka oli peruja häneen haavoittumisestaan 2. lokakuuta 1920. Hänet ylennettiin vääpeliksi 7. toukokuuta 1918.

## Talvi- ja jatkosota
* Talvi- ja jatkosodan aikana hän toimi kotirintamalla väestönsuojelutehtävissä ja viljelyspäällikkönä. 
* Hän vastasi Nivalassa Suojeluskunnan ilmansuojelukoulutuksesta.
* Ainasoja kävi Suojeluskunnan päällystökurssin 1944 Kannaksella.

## Siviilitehtävät
* Ainasoja jatkoi elämäänsä Haapaperällä maanviljelyn, metsänhoidon, osuustoiminnan ja nuorisoseuratyön parissa. 
* Ainasoja oli verotuslautakunnan ja Haapalan kansakoulun johtokunnan jäsen. 

## Lähteet
*Keskipohjalaisia elämäkertoja. Kokkola, 1995.
*Puolustusministeriön Sotahistoriallisen toimiston julkaisuja IV, *Suomen jääkärien elämäkerrasto*, WSOY Porvoo 1938.

### Viitteet
Danilo Türk

**Danilo Türk** (s. 19. helmikuuta 1952 Maribor) on slovenialainen kansainvälisen oikeuden professori ja diplomaatti, joka valittiin maan presidentiksi marraskuun 2007 vaaleissa.

Türk aloitti uransa 1978 Ljubljanan yliopistossa opettamalla kansainvälistä oikeutta. Hän oli laitoksen johdossa 1983–1992. Hän on ollut tutkijana Oslossa Ihmisoikeusinstituutissa ja luennoinut Firenzessä, Université Panthéon-Assas, Paris II:ssa, Grazin yliopistossa sekä Yhdysvalloissa Buffalossa, Columbiassa, Iowassa ja Harvardissa.

Türk valittiin vuonna 1981 YK:n kehitysoikeuksien työryhmän varapuheenjohtajaksi. Hän oli Slovenian YK-suurlähettiläs 1992–2000 ja Kofi Annanin varapääsihteeri vuoteen 2005. Häntä pidettiin myös ehdokkaana Annanin seuraajaksi YK:n pääsihteerinä.

Slovenian politiikassa Türk on kokematon. Häntä pyysivät ehdokkaakseen useat puolueet, mutta hän suostui sosiaalidemokraattien ehdotukseen. Sosiaalidemokraattien lisäksi häntä tukivat Zares ja eläkeläisten puolue DeSUS sekä parlamentin ulkopuolelta kristillissosialistit ja demokraatit.

Türk sai ensimmäiselle kierroksella 24,5 prosenttia äänistä ja voitti toisen vasemmiston ehdokkaan vain muutamalla sadalla äänellä. Häntä vastassa oli vaalin ennakkosuosikki Lojze Peterle. Toisella kierroksella Türk sai lähes 70 prosenttia äänistä.

## Lähteet
* Danilo Turk selvä suosikki presidentiksi, Kaleva Plus, 9.11.2007
* Slovenian Mr. Ahtisaari Danilo Türk presidentinvaalien ennakkosuosikki, TS, 9.11.2007 1:32:01
* UN.int

## Aiheesta muualla

* prof. dr. Danilo Türk, univ. dipl. prav.
* http://www.daniloturk.si/
Koorumi

**Koorumi** () on Myöhempien aikojen pyhien Jeesuksen Kristuksen kirkossa pappeuden haltijoiden muodostama yksikkö. Koorumi kokoaa kunkin pappeuden haltijat yksiköksi, joka toteuttaa pappeuden kutsumustaan ja valtuutustaan yhteisvastuullisesti. Koorumissa organisoidaan kunkin pappeuden asteen tai toimintamuodon toimintaa sekä opiskellaan kulloiseenkin pappeuden asteeseen liittyviä perusperiaatteita. Koorumi on siis sekä hengellinen että toiminnallinen yksikkö.

Koorumien toiminta on alueellista, ja ne tähtäävät oman alueensa kehittämiseen. Koorumeita johtaa kunkin koorumin johtokunta, jotka koostuvat johtajasta, sekä tämän ensimmäisestä ja toisesta neuvonantajasta. Useissa koorumeissa on myös sihteeri johtokunnan apuna.
Kaikki MAP kirkon johtoelimet käyttävät tätä samaa johtamisen kolmiyhteistä kaavaa kaikilla tasoillaan (Vaarna: *mormonismi*).
Ada Pääkkönen

**Ada Irene Pääkkönen-Koponen** (8. toukokuuta 1905 Vesanto – 14. maaliskuuta 1981) oli suomalainen näyttelijä. Hän näytteli pitkään Joensuun kaupunginteatterissa, muun muassa Jouko Turkan ollessa teatterinjohtajana.

Pääkköselle myönnettiin Pro Finlandia -mitali vuonna 1967.

## Filmografia
* *[[Huijarien huvittavat huiputtajat]]*, 1945 (nimellä Ada Pääkkönen-Koponen; emännöitsijä)
* *[[Tehtaan varjossa (elokuva)|Tehtaan varjossa]]*, 1969 (Rouva Heiskanen)
* *[[Aatamin puvussa... ja vähän Eevankin (vuoden 1971 elokuva)|Aatamin puvussa... ja vähän Eevankin]]*, 1971 (emäntä)

## Aiheesta muualla
*
Aatamin puvussa... ja vähän Eevankin

**Aatamin puvussa... ja vähän Eevankin** voi tarkoittaa seuraavia:

* Aatamin puvussa ja vähän Eevankin, nimimerkki Agapetuksen kirjoittama romaani vuodelta 1928.

Romaanista on tehty neljä elokuvasovitusta:
* Aatamin puvussa... ja vähän Eevankin, Jaakko Korhosen ohjaama suomalainen elokuva vuodelta 1931
* Aatamin puvussa... ja vähän Eevankin, Ossi Elstelän ohjaama suomalainen elokuva vuodelta 1940
* Aatamin puvussa ja vähän Eevankin, Franz M. Langin ohjaama länsisaksalais-suomalainen elokuva vuodelta 1959
* Aatamin puvussa... ja vähän Eevankin, Matti Kassilan ohjaama suomalainen elokuva vuodelta 1971.
Nikolai Semjonov

**Nikolai Nikolajevitš Semjonov** (kirjallisuudessa myös nimillä Semenov, Semionov tai Semenoff) (15. huhtikuuta (J: 3. huhtikuuta) 1896 Saratov – 25. syyskuuta 1986 Moskova) oli neuvostoliittolainen fyysikko ja kemisti.
Hänet palkittiin Nobelin kemianpalkinnolla vuonna 1956 palamisen reaktion mekanismin selvittämisestä. Vuoden 1956 palkinto oli jaettu Semjonovin ja Cyril Norman Hinshelwoodin kesken.

## Akateeminen ura
Semjonov aloitti opintonsa Pietarin yliopistossa v. 1913 ja oli sittemmin luennoitsijana Tomskin valtionyliopistossa. Tomsksta Semjonov palasi takaisin Pietariin, jossa oli fyysikko Abram Ioffen oppilaana ja valmistui yliopistosta v. 1917. Seuraavana vuonna Semjonov muutti Samaraan ja osallistui Venäjän sisällissotaan amiraali Koltšak'n valkoisessa armeijassa. Semjonov palasi Pietariin v. 1920, jolloin hän otti johtaakseen ns. elektroni-ilmiö-laboratoriota. Seuraavana vuonna Semjonov nimitettiin Ioffe-instituutin varajohtajaksi ja v, 1928 professoriksi. Vuonna 1944 hänestä tuli Moskovassa olevan Venäjän tiedeakatemian alaisuudessa toimivan kemiallisen fysiikan laitoksen johtaja. 

## Tieteellinen työ
Semjonov keksi yhdessä Pjotr Kapitsan kanssa v. 1922 tavan mitata atomiytimen magneettikenttä. Tätä mittausmenetelmää kehittivät myöhemmin Otto Stern ja Walther Gerlach, ja se tunnetaan Sternin–Gerlachin kokeena. Vuonna 1925 Semjonov tutki kaasujen adsorptiota ja kemikaalien kondensaatiota, ja v. 1927 kaasujen ionisoitumista ja muodosti teorian (Vladimir Fock'n kanssa) dielektrisen yhdisteen termiselle elektronipurkaukselle (esim. spark gap-kytkin).

Semjonovin tieteellinen tutkimustyö oli pääasiassa kaasufaasikinetiikkaa. Hän selvitti jo 1920-luvulla termisen räjähdyksen perusteet ja ketjureaktion teoriaa ketjureaktion haarautumisen ja pilkkoutumisen kautta. Semjonovin mukaan nämä kilpailevat prosessit ovat keskeisimmät palamisen kemian reaktioissa kuten kaasuräjähdys. Hänen v. 1935 julkaistussa kirjoittamassaan kirjassa 
on tuotu julki erityyppisiä ketjureaktioita. Semjonov kehitti myös teorian ketjureaktion haarautumisen viivästymiselle, jota esiintyy tyypillisesti kylmäliekkipalamisessa.

## Muuta ansiota
Semenoville annettiin v. 1969 Lomonosov-kultamitali (nimetty Mihail Lomonosov'n mukaan) ansioistaan kemiallisessa fysiikassa.  Semenov oli Venäjän tiedeakatemian jäsen sekä Royal Societyn (1958) ja Yhdysvaltain kansallinen tiedeakatemian (1963) ulkomaalaisjäsen. Lisäksi Semjonoville myönnettiin useita Neuvostoliiton valtionpalkintoja.

## Huomautukset

### Viitteet
Tietotuote

**Tietotuote** voi tarkoittaa joko tietoa sisältävää tai tietosisältöön liittyvää tuotetta. Esimerkkejä tietoa sisältävistä tuotteista ovat muun muassa ohjelmistot, konsultointipalvelut tai tietoaineistot. Tietosisältöön liittyvä tuote voi taas olla esimerkiksi tietokone tai matkapuhelin. Tietotuotteet voidaan jakaa myös sähköisiin ja ei-sähköisiin tietotuotteisiin.

Tietotuote eroaa normaalista tuotteesta siten, että tieto ei häviä, kun taas fyysiset tuotteet kuluvat ja niiden määrä vähenee. Tietoa voi myös käyttää moni ihminen samanaikaisesti ja yhä uudelleen. Näistä johtuen tietotuotteet eivät toimi perinteisen talousteorian mukaan, ja niiden hinnoittelu on hankalaa. Esimerkiksi estämällä tietotuotteen kopiointi pyritään ylläpitämään kysynnän ja tarjonnan lakia hinnan määrityksessä. 

## Lähteet
*Tietotuotteet ja palveluliiketoiminta. Mika Hannula.
Christian Herter

**Christian Archibald Herter** (28. maaliskuuta 1895 Pariisi – 30. joulukuuta 1966 Washington (DC)) oli yhdysvaltalainen poliitikko. Hän toimi Massachusettsin osavaltion kuvernöörinä 1953–1957 ja Yhdysvaltain ulkoministerinä 1959–1961.

Herter valittiin Massachusettsin osavaltion edustajainhuoneeseen vuonna 1931, josta hänet vuonna 1942 valittiin Yhdysvaltain edustajainhuoneeseen. Vuosina 1953–1957 hän toimi Massachusettsin kuvernöörinä, kunnes hänet nimitettiin apulaisulkoministeriksi Dwight D. Eisenhowerin hallitukseen. Ulkoministeriksi hänet nimitettiin vuonna 1959.

## Lähteet
Arianna Follis

**Arianna Follis** (s. 11. marraskuuta 1977) on italialainen maastohiihtäjä ja maailmanmestari, joka kilpaili maailmancup-tasolla vuosina 1995–2011.

Follisin ensimmäiset aikuisten arvokisat olivat MM-kisat 2001 Lahdessa, joissa hän sijoittui sprintissä kolmanneksitoista. Follis voitti ensimmäisen arvokisamitalinsa MM-kisoissa 2005, jolloin hän sijoittui Italian joukkueen mukana 4&nbsp;x&nbsp;5 kilometrin viestissä pronssille. Seuraavana vuonna Torinon olympialaisissa hän voitti jälleen viestipronssia, oli sprintissä seitsemäs ja 30 km:n vapaalla kahdestoista. MM-kisoissa 2007 Follis saavutti 10 kilometrin vapaan hiihtotavan kilpailussa pronssia. Liberecin MM-kilpailuissa 2009 hän voitti kultaa vapaalla hiihtotavalla käydyssä sprinttikilpailussa ja oli perinteisellä käydyssä parisprintissä Marianna Longan kanssa pronssilla. Lisäksi hän oli yhdistelmäkilpailussa seitsemäs ja 30 km:llä kahdeksas. Vancouverin olympialaisissa 2010 hän sijoittui yhdistelmäkilpailussa yhdeksänneksi ja 10&nbsp;kilometrin vapaan hiihtotavan kilpailussa sijalle 11. Oslon MM-kilpailuissa 2011 Follis oli vapaan hiihtotavan sprintissä hopealla.

Follis voitti kolme maailmancupin vapaan hiihtotavan sprinttikilpailua: Borlängessä 7. maaliskuuta 2006, Rybinskissä 21. tammikuuta 2007 ja Düsseldorfissa 4. joulukuuta 2010. Lisäksi hän voitti Tour de Skin sprinttikilpailut Prahassa joulukuussa 2007 ja 2008 sekä Nové Městossa tammikuussa 2009. Tour de Skillä 2009–2010 hän voitti 16&nbsp;kilometrin takaa-ajokilpailun Toblachissa. Tour de Skin lopputuloksissa hän sijoittui kausilla 2007–2008 ja 2009–2010 kolmanneksi. Kaudella 2008–2009 hän sijoittui maailmancupin kokonaiskilpailussa neljänneksi ja sprintticupissa toiseksi. Seuraavalla kaudella hän oli kokonaiscupissa viides. Kaudella 2010–2011 hän sijoittui kokonaiskilpailussa kolmanneksi ja sprintticupissa toiseksi.

Follis lopetti kilpailu-uransa kauden 2010–2011 jälkeen.

## Lähteet
* 

### Viitteet
Tuulikki Pohjola

**Irma Tuulikki Pohjola-Hansén** (11. heinäkuuta 1920 Helsinki – 21. syyskuuta 2005 Tampere) oli suomalainen näyttelijä. Hän oli kiinnitettynä Tampereen Teatteriin vuodesta 1949, ja hän näytteli myös muun muassa Pyynikin kesäteatterissa. Alkuaikojen lyyristen tyttöroolien jälkeen hän esitti taitavasti niin komedia- kuin luonnerooleja. Hän esiintyi myös lausujana.

Tuulikki Pohjolan taiteilijanura alkoi vuonna 1940 lausuntaesityksistä. Vuodet 1945–1948 hän näytteli Suomen Kansallisteatterissa, minkä jälkeen hän vieraili vuoden Kotkassa ja aloitti sitten pitkän rupeamansa Tampereen Teatterissa 1949. Pohjola opetti lausuntaa ja puheilmaisua ja esiintyi myös radiossa ja televisiossa.

Pohjolalle myönnettiin Pro Finlandia -mitali 1967 ja valtion ylimääräinen taiteilijaeläke toukokuusta 1987 alkaen.

## Filmografiaa
*Kuusi runoilijaa, 1948 (selostaja)
*Ruusu ja kulkuri, 1948 (Sofia)

## Lähteet

## Aiheesta muualla
*
Ranskan kolmas tasavalta

**Ranskan kolmas tasavalta**, usein vain **kolmas tasavalta** (, joskus *La IIIe République*) oli Ranskassa vuosien 1870–1940 välinen ajanjakso. Se alkoi Ranskan toisen keisarikunnan kaaduttua ja Pariisin kommuunin kukistuttua ja päättyi Saksan hyökkäykseen vuonna 1940 ja Vichyn hallituksen aikaan.

Vuonna 1875 hyväksyttiin uusi perustuslaki, joka vakiinnutti Ranskan hallitusjärjestelmäksi parlamentarismin. Kolmannen tasavallan aikana hallitukset olivat lyhytikäisiä, mutta yhteiskunnalliset olot olivat melko vakaat, lukuun ottamatta Dreyfusin tapausta. Aikakautta leimasivat teollistuminen sekä ammattimaisen virkamieskunnan ja hallinnon perustaminen. Kolmannen tasavallan aikana Ranskan maailmanvalta laajeni nopeasti, mikä aiheutti ristiriitoja Britannian kanssa. Sota kuitenkin vältettiin ja lähestymisen seurauksena oli *[[entente cordiale]]*. Kun ensimmäinen maailmansota puhkesi, Ranska ja Yhdistynyt kuningaskunta olivat näin ollen samalla puolella.

Aikakauden merkittävimpiä tapahtumia oli Dreyfusin tapaus, joka jakoi maan vuosikymmeneksi ja jätti syvät haavat. Tähän tapaukseen liittyy myös historiallisesti tärkeä uudistus kirkon ja valtion erottamisesta vuonna 1905.

## Sisäpolitiikka
Ranskan poliittiselle elämälle olivat luonteenomaisia työväenliikettä lukuunottamatta ajankohtaisten vaatimusten mukaan vaihtelevat yhteistoimintaorganisaatiot. Kestäviä, ohjelmiltaan selvärajaisia puolueita ei edes pyritty luomaan, mikä sai kolmannen tasavallan näyttämään epävakaammalta kuin se todellisuudessa oli. Ensimmäisen maailmansodan alussa oli syntynyt konservatiivien ja liberaalien kansallinen blokki, joka pysyi koossa myös sodan jälkeen. Silti yhteiskunnassa vaikutti jakolinja vuoden 1789 aatteisiin uskovan liberaalin Ranskan ja uskonnollisvaikutteisen, osin monarkistishenkisen Ranskan välillä.

## Kolmannen tasavallan presidentit
* Adolphe Thiers, 1871–1873 
* Patrice Mac-Mahon, 1873–1879
* Jules Grévy, 1879–1887
* Marie François Sadi Carnot, 1887–1894
* Jean Casimir-Perier, 1894–1895
* Félix Faure, 1895–1899
* Émile Loubet, 1899–1906
* Armand Fallières, 1906–1913
* Raymond Poincaré, 1913–1920
* Paul Deschanel, 1920–1920
* Alexandre Millerand, 1920–1924
* Gaston Doumergue, 1924–1931
* Paul Doumer, 1931–1932
* Albert Lebrun, 1932–1940

## Lähteet

## Aiheesta muualla
Kolmas tasavalta

**Kolmas tasavalta** voi tarkoittaa jotain ajanjaksoa useiden valtioiden historiassa. Se voi viitata ainakin seuraaviin:

*Ranskan kolmas tasavalta (1870–1940)
*Tšekkoslovakian kolmas tasavalta (1945–1948)
*Filippiinien kolmas tasavalta (1946–1972)
*Korean kolmas tasavalta (1963–1972)
*Kreikan kolmas tasavalta (vuodesta 1974)
*Portugalin kolmas tasavalta (vuodesta 1974)
*Ghanan kolmas tasavalta (1979–1993)
*Brasilian kolmas tasavalta (vuodesta 1985)
*Unkarin kolmas tasavalta (vuodesta 1989)
*Puolan kolmas tasavalta (vuodesta 1989)
*Armenian kolmas tasavalta (vuodesta 1993)
*Madagaskarin kolmas tasavalta (1993–2009)

## Muita merkityksiä
*Kolmas tasavalta, Jaakko Sirpin romaani

## Katso myös
*Toinen tasavalta
*Ensimmäinen tasavalta
*Neljäs tasavalta
*Viides tasavalta
Rebekka Räsänen

**Rebekka Räsänen** o.s. **Määttänen** (10. marraskuuta 1908 Kanneljärvi &ndash; 7. huhtikuuta 1983 Viitasaari) oli suomalainen kirjailija ja kirjastonhoitaja.

Räsäsen vanhemmat olivat maanviljelijä Iisakki Määttänen ja Loviisa Turtiainen. Hän suoritti 1957 sivutoimisen kirjastonhoitajan kurssin ja työskenteli pitkään Viitasaaren kunnankirjastossa. Hän työskenteli myös opettajana ja toimittajana. Räsäsen kirjallinen tuotanto koostui pääasiassa nuorten- ja lastenkirjoista. Rebekka Räsänen oli naimisissa 1947–1955 Heikki Olavi Räsäsen kanssa ja liitto päättyi eroon. Räsänen kirjoitti muutaman teoksensa käyttäen miehensä nimeä (Heikki Räsänen) nimimerkkinä.

## Teoksia
**Marja, puotityttö*, romaani. Karisto 1951.
**Anneli Juoniemen kartanossa*, nuorisoromaani. Gummerus 1952.
**HTY*, kuvitus Maija Karma. Tammi 1952, Tammen Tyttöjen sarja 7.
**Näkemiin, Soliseva!*, seikkailukertomus, kuvitus Kylli Koski. Otava 1952, Poikien seikkailukirjasto, nimimerkillä Heikki Räsänen.
**Ahvenanmaan neito*, historiallinen romaani. Tammi 1953.
**Juoniemeä ei voi unohtaa*, nuorisoromaani. Gummerus 1953.
**Helmikampa*, romaani. Tammi 1954.
**Toimekkaat karkurit*. Kuva ja sana 1954, nimimerkillä Heikki Räsänen.
**Jälleen Juoniemessä*, nuorisoromaani. Gummerus 1955.
**Saarisen musta lammas*, nuorisoromaani. Gummerus 1958, Gummeruksen nuorten kirjasto 38.
**Johannan lasitorni*. WSOY 1959, Nuorten toivekirjasto 118.
**Saarisen musta lammas*, radiokuunnelma 1960.
**Musta lammas lyö päänsä seinään*, romaani tytöille. Gummerus 1961.
**Kesäkeittoa*, romaani.  Gummerus 1964.

## Lähteet
* Suomen kirjailijat -tietokanta. 
* Kuopion kirjaston sivu Räsäsestä 

### Viitteet
Hjalmar Söderberg

**Hjalmar Söderberg** (2. heinäkuuta 1869 Tukholma – 14. lokakuuta 1941 Kööpenhamina)  oli ruotsalainen kirjailija ja toimittaja. Hän kirjoitti romaaneja, novelleja, näytelmiä ja runoja. Lehtimiehenä hän työskenteli muun muassa *[[Svenska Dagbladet]]* -lehdessä. 

## Elämäkerta

Söderbergin isä oli kamarikollegion notaari Anders Fredrik Söderberg ja äiti Emma Brander. Käytyään keskikoulun ja lyseon Söderberg siirtyi 1888 Upsalan yliopistoon opiskelemaan valtiotiedettä, mutta liittyi jo 1891 *Kristianstadtsbladet* -lehden toimitukseen ja siirtyi 1897 *Svenska Dagbladetin* kirjallisuusarvostelijaksi, toimittuaan välillä myös tullihallituksen palveluksessa. Vuonna 1899 hän avioitui Märta Abeniuksen kanssa ja erottuaan hänestä vuonna 1917 Emilie Vossin kanssa.

Söderbergin tytär oli näyttelijä Dora Söderberg.

## Teokset
*1895 – *Förvillelser* (suom. *Hairahduksia*)
*1895 – *Oscar Levertin*
*1898 – *Historietter* (suom. *Pienoiskuvia*), novelleja
*1901 – *Martin Bircks ungdom* (suom. *Martti Birckin nuoruus*)
*1903 – *Främlingarna*, novelleja
*1905 – *Doktor Glas* (suom. *Tohtori Glas*)
*1906 – *Gertrud*, näytelmä
*1907 – *Det mörknar öfver vägen*, aforistinen kokoelma
*1908 – *Valda sidor* (suom. *Valittuja sivuja*)
*1909 – *Hjärtats oro*, aforistinen kokoelma
*1912 – *Aftonstjärnan*, näytelmä
*1912 – *Den allvarsamma leken*
*1913 – *Den talangfulla draken*
*1918 – *Jahves eld* 
*1921 – *Skrifter*
*1922 – *Ödestimmen*
*1928 – *Jesus Barabbas* (suom. *Jeesus Barabbas*)
*1929 – *Resan till Rom*
*1932 – *Den förvandlade Messias*
*1942 – *Sista boken*
*1943 – *Samlade verk*
*1946 – *Makten, visheten och kvinnan* 
*1962 – *Noveller*
*1969 – *Aforismer och maximer*
*1969 – *Kära Hjalle, kära Bo* (Hjalmar Söderbergin ja Bo Bergmanin kirjeenvaihto 1891–1941)

### Suomennetut teokset
* 
* 
* 
* 
*
*

;Novelleja antologiassa
* *Väriä ja viivoja*, suom. Yrjö Sirola, Tampere: K. Kaatran kustannuksella 1907 – Tittelipainos: Tampere: Isak Julin 1912. Sarja: Neljänkymmenen pennin kirjasto, n:o 3 Verkossa
** Tappaminen
** Huolia

## Lähteet

## Aiheesta muualla